Beteg a szeretőm, ágyban fekszik
Beteg a szeretőm, ágyban fekszik,
Szép karton dunnával takaródzik.
          Kelj fel, édes rózsám, átölellek,
          S két gyönge karommal fölemellek.

Nem kelhetek én fel, beteg vagyok,
Hogy nem szerethetlek, majd meghalok;
          Szivemet a bánat elbágyasztja,
          Két piros orczámat elhervasztja.

Hogy tudtál te, rózsám, ide jönni?
Árkot kelle néked átugorni.
          Vagy kezed, vagy lábad ki fog törni,
          Ki fog akkor rajtad szánakozni?
Népköltészet